પોલીસ પાસેથી પ્રાપ્ત થતી માહિતી અનુસાર ખંભાત તાલુકાના વડગામમાં ધુંવાળા ફળીયામાં રહેતા જીણાભાઈ સોમાભાઈ ગોહેલ ગતરોજ વડગામ વૈણજ રોડ ઉપરથી પસાર થઈ રહ્યા હતા ત્યારે વળાંક પાસે તેઓએ એક મનુષ્યનું હાડપીંજર જોતા ચોંકી ઉઠયા હતા અને આ બનાવ અંગે ખંભાત રૂરલ પોલીસને જાણ કરતા પોલીસ કાફલો ઘટનાસ્થળે દોડી ગયો હતો અને તપાસ કરતા દુર્ગંધ મારતા અને ઉંધી હાલતમાં પડેલા આ હાડપીંજરના બરડાના બોચીના ભાગે સામાન્ય લાલ પ્રવાહી હતું તથા છુટાછવાયું માંસ દેખાઈ આવ્યું હતું તેમજ બંન્ને પગના ઢીંચણથી નીચેનો ભાગ તુટી ગયેલો અને બાવડાથી ખભા સુધીનો ભાગ જણાઈ આવતો ન હતો અને મોંઢાના ભાગે સફેદ પીળા દાંત દેખાતા હતા.